अधिकांश लोग योग से पहले खालीपेट रहना पसंद करते हैं, ऐसे लोगों का मानना है कि योग हमेशा खालीपेट करने से ही फायदा देता है।
आयुर्वेद और योग का आपस में सीधा कनेक्शन है। योग भी आयुर्वेद के सिद्धांतों पर आधारित है। आयुर्वेद के हिसाब से भोजन के तीन प्रमुख आयाम होते हैं, तम, सत्व और रज। योग गुरु मोहन बताते हैं कि नियमित रूप से योगाभ्यास कर शारीरिक और मानसिक रूप से फिट होने का प्रयास कर रहे लोगों को सात्त्विक भोजन अपनाना चाहिए। सात्विक भोजन का सेवन करने से शरीर और मन दोनों शांत रहते हैं। अधिकांश लोग योग से पहले खालीपेट रहना पसंद करते हैं, ऐसे लोगों का मानना है कि योग हमेशा खालीपेट करने से ही फायदा देता है। योग के नियमों के मुताबिक योगाभ्यास का सबसे सही समय सुबह का माना जाता है और इस समस्या अक्सर लोग खालीपेट ही होते हैं। योग एक्सपर्ट मोहन का मानना है कि योगाभ्यास करने से कम से कम 2 या 3 घंटे पहले तक भारी या देर से पचने वाला भोजन नहीं करना चाहिए। हालांकि आप चाहें तो योग का अभ्यास करने से 1 घंटे पहले हल्का भोजन या ऐसे खाद्य पदार्थ जो हल्के होते हैं और जल्दी पच जाते हैं उनका सेवन कर सकते हैं।